CELEX: 32019D1885
Language: lv
Date: 2019-11-06 00:00:00
Title: Komisijas Īstenošanas lēmums (ES) 2019/1885 (2019. gada 6. novembris), ar ko nosaka noteikumus par to, kā saskaņā ar Padomes Direktīvu 1999/31/EK aprēķināmi, verificējami un iesniedzami dati par atkritumiem, un atceļ Komisijas Lēmumu 2000/738/EK (izziņots ar dokumenta numuru C(2019) 7874)

11.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 290/18
               
            
         KOMISIJAS ĪSTENOŠANAS LĒMUMS (ES) 2019/1885
         (2019. gada 6. novembris),
         ar ko nosaka noteikumus par to, kā saskaņā ar Padomes Direktīvu 1999/31/EK aprēķināmi, verificējami un iesniedzami dati par atkritumiem, un atceļ Komisijas Lēmumu 2000/738/EK
         
            (izziņots ar dokumenta numuru C(2019) 7874)
         
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1999. gada 26. aprīļa Direktīvu 1999/31/EK par atkritumu poligoniem (1) un jo īpaši tās 5.a panta 4. punktu 15. panta 5. punktu,
         tā kā:
         
                     (1)
                  
                  
                     Dalībvalstīm ir jādara zināms poligonos apglabāto sadzīves atkritumu daudzums, lai pierādītu, ka ir sasniegti Direktīvas 1999/31/EK noteiktie mērķrādītāji. Minēto mērķrādītāju aprēķināšanas noteikumiem būtu jānodrošina, ka visu dalībvalstu iesniegtie dati ir derīgi un salīdzināmi.
                  
               
                     (2)
                  
                  
                     Lai nodrošinātu, ka aprēķini atspoguļo faktiski apglabātos apmērus, atkritumu daudzumā, kuru dara zināmu kā apglabātu poligonos, būtu jāietver visi poligonos apglabātie Direktīvas 1999/31/EK 5.a panta 1. punkta b) un c) apakšpunktā minētie sadzīves atkritumi un tie nebūtu jākoriģē pēc mitruma. Apstrādāti sadzīves atkritumi, kas pieņemti un ievietoti poligonos, piemēram, stabilizēti bioloģiski noārdāmie sadzīves atkritumi, zināmos gadījumos palīdz nodrošināt atbilstību Direktīvas 1999/31/EK I pielikuma 5. punkta prasībām par pasākumiem, kas mazina poligona radītos traucējumus un apdraudējumu. Tādi sadzīves atkritumi faktiski tiek ievietoti poligonā, tāpēc tie būtu ieskaitāmi to sadzīves atkritumu daudzumā, par kuriem tiek ziņots kā par apglabātiem poligonos, nevis nododami resursu atgūšanas darbībām.
                  
               
                     (3)
                  
                  
                     Direktīvā 1999/31/EK noteiktie sadzīves atkritumu mērķrādītāji attiecas uz to pašu atkritumu plūsmu, uz ko Eiropas Parlamenta un Padomes Direktīvā 2008/98/EK (2) noteiktie sadzīves atkritumu pārstrādes mērķrādītāji, tāpēc noteikumiem par to, kā aprēķināmi sadzīves atkritumu daudzumi, kurus dara zināmus kā apglabātus poligonos, jābūt saskanīgiem ar reciklējamo sadzīves atkritumu daudzuma aprēķināšanas noteikumiem Direktīvā 2008/98/EK un Komisijas Īstenošanas lēmumā (ES) 2019/1004 (3).
                     Tādējādi apstākļos, kad sadzīves atkritumi no dalībvalsts uz dalībvalsti vai trešu valsti tiek sūtīti reciklēšanai vai citādai resursu atgūšanai saskaņā ar Eiropas Parlamenta un Padomes Regulu (EK) Nr. 1013/2006 (4), to atkritumu daudzums, ko galamērķa valstī priekšapstrādes gaitā atdala pirms sadzīves atkritumu nonākšanas reciklēšanā un kas pēc tam tiek apglabāts poligonos, būtu jāiekļauj sadzīves atkritumu daudzumā, ko dalībvalsts, kurā sadzīves atkritumi savākti, dara zināmu kā apglabātu poligonos.
                  
               
                     (4)
                  
                  
                     Saskaņā ar Direktīvas 1999/31/EK 5.a panta 1. punkta c) apakšpunktu par sadzīves atkritumu masu, kas nonāk incinerācijā, lai pēc tam to apglabātu poligonos, ir jāziņo kā par apglabātu poligonos. Lai nodrošinātu, ka sadzīves atkritumu daudzumā, ko izziņo par apglabātu poligonos, neietilpst sadzīves atkritumu frakcijas, kuras nodod incinerācijā, bet kuras faktiski netiek apglabātas, materiāli, kas rodas no sadzīves atkritumiem, kurus pēcāk atgūst no atkritumiem, kas ir incinerācijas rezultāts, būtu jāatskaita no tiem, kas nonāk sadedzināšanā.
                  
               
                     (5)
                  
                  
                     Direktīvas 2008/98/EK 11.a pantā ir īpašs noteikums par atkalizmantošanai sagatavotu sadzīves atkritumu daudzuma aprēķināšanu, kas izslēdz tādus atkritumus, kas atdalīti pārbaudīšanas, tīrīšanas un labošanas rezultātā, lai būtu atkalizmantojami bez tālākas šķirošanas un priekšpārstrādes. Ja atdalītos atkritumus pēcāk apglabā poligonos, tie būtu ieskaitāmi to sadzīves atkritumu daudzumā, kurus dara zināmus kā apglabātus poligonos, tādā kārtā nepieļaujot, ka par tiem neziņo ne kā par sagatavotiem atkalizmantošanai, ne kā par apglabātiem poligonā, un nodrošinot, ka dati par sadzīves atkritumiem ir saskanīgi un atspoguļo faktiskos apglabāto atkritumu apmērus.
                  
               
                     (6)
                  
                  
                     Saskaņā ar Īstenošanas lēmuma (ES) 2019/1004 4. panta 1. punktu atkritumi, kas atdalīti sadzīves bioatkritumu reciklēšanas laikā, nav iekļaujami reciklēto sadzīves atkritumu daudzumā. Ja atdalītos atkritumus pēcāk apglabā poligonos, tie būtu ieskaitāmi to sadzīves atkritumu daudzumā, kurus dara zināmus kā apglabātus poligonos, tādā kārtā nepieļaujot, ka par tiem neziņo ne kā par reciklētiem, ne kā par apglabātiem poligonā, un nodrošinot, ka dati par sadzīves atkritumiem ir saskanīgi un atspoguļo faktiskos apglabāto atkritumu apmērus.
                  
               
                     (7)
                  
                  
                     Saskaņā ar Direktīvas 1999/31/EK 5.a panta 1. punkta d) apakšpunktu par sadzīves atkritumu reciklēšanā radušos atkritumu masu, ko pēcāk apglabā poligonos, nav jāziņo kā par apglabātu poligonos. Lai panāktu saskanību ar Īstenošanas lēmumā (ES) 2019/1004 noteiktajiem sadzīves atkritumu reciklēšanas aprēķinpunktiem, ir jāprecizē, ka reciklējot radušies atkritumi ir atkritumi, kas radušies atkalpārstrādē, kas notiek pēc minētajiem aprēķinpunktiem.
                  
               
                     (8)
                  
                  
                     Par Direktīvas 1999/31/EK 5. panta 2., 5. un 6. punkta īstenojumu dalībvalstīm pienākas ziņot Komisijas noteiktajā formā. Datiem jābūt pievienotam kvalitātes pārbaudes ziņojumam. Noteiktajai formai būtu jānodrošina, ka pēc iesniegtajām ziņām iespējams pietiekami verificēt un monitorēt minētās direktīvas 5. panta 2., 5. un 6. punktā nosprausto mērķrādītāju sasniegšanu.
                  
               
                     (9)
                  
                  
                     Datus par mērķrādītāju sasniegšanu Direktīvas 1999/31/EK 5. panta 2. punktā noteikto bioloģiski noārdāmo sadzīves atkritumu apglabāšanā poligonos dalībvalstis iesniedz Komisijas Lēmumā 2000/738/EK noteiktajā formā (5). Minētā lēmuma noteikumi par to, kā iesniedzami ziņojumi par Direktīvas 1999/31/EK īstenošanu, ir novecojuši, tāpēc tas jāatceļ. Lai nodrošinātu nepārtrauktību, vajadzīgi pārejas noteikumi par termiņu, kurā iesniedzami dati par Direktīvas 1999/31/EK 5. panta 2. punkta īstenošanu 2016. un 2017. pārskata gadā.
                  
               
                     (10)
                  
                  
                     Noteikumi par to, kā aprēķināmi, verificējami un ziņojami dati par Direktīvas 1999/31/EK 5. panta 5. un 6. punkta īstenošanu, ir cieši saistīti ar noteikumiem, kas nosaka formu, kādā iesniedzami minētie dati un dati par minētās direktīvas 5. panta 2. punkta īstenošanu. Lai nodrošinātu minēto noteikumu saskanību un atvieglinātu to pieejamību, abēji noteikumi būtu izklāstāmi vienā lēmumā.
                  
               
                     (11)
                  
                  
                     Šajā lēmumā paredzētie pasākumi ir saskaņā ar atzinumu, ko sniegusi ar Direktīvas 2008/98/EK 39. pantu izveidotā komiteja,
                  
               IR PIEŅĒMUSI ŠO LĒMUMU.
         
            1. pants
            Definīcija
            Šajā lēmumā “daudzums” ir masa tonnās.
         
         
            2. pants
            Atkritumu aprēķināšana saskaņā ar Direktīvas 1999/31/EK 5.a pantu – daudzums, ko dara zināmu kā apglabātu poligonos
            
               1.   Sadzīves atkritumu daudzumā, kuru dara zināmu kā apglabātu poligonos, ietilpst visi Direktīvas 1999/31/EK 5.a panta 1. punkta b) un c) apakšpunktā minētie sadzīves atkritumi, ko ievieto poligonos, arī gadījumā, kad poligonos ievietoti apstrādāti sadzīves atkritumi nodrošina Direktīvas 1999/31/EK I pielikuma 5. punkta ievērošanu.
               Sadzīves atkritumu daudzumu, kuru dara zināmu kā apglabātu poligonos, nekoriģē, no tā atskaitot mitrumu.
            
            
               2.   Piemērojot Direktīvas 1999/31/EK 5.a panta 1. punkta b) apakšpunktu, gadījumos, kad sadzīves atkritumi no dalībvalsts uz dalībvalsti vai trešu valsti tiek sūtīti reciklēšanai vai citādai resursu atgūšanai saskaņā ar Eiropas Parlamenta un Padomes Regulu (EK) Nr. 1013/2006, to atkritumu daudzumu, kas rodas apstrādē pirms reciklēšanas vai citādas resursu atgūšanas un ko pēcāk galamērķa valstī apglabā poligonos vai nodod incinerācijai ar pēcāku apglabāšanu poligonā, iekļauj sadzīves atkritumu daudzumā, kuru dalībvalsts, kurā sadzīves atkritumi tikuši savākti, dara zināmu kā apglabātu poligonos.
            
            
               3.   Piemērojot Direktīvas 1999/31/EK 5.a panta 1. punkta c) apakšpunktu, sadzīves atkritumu daudzums, kas nonāk incinerācijā ar pēcāku apglabāšanu poligonā, ir sadzīves atkritumu daudzums, kas nonāk incinerācijā, kura saskaņā ar Direktīvas 2008/98/EK I pielikumu klasificēta kā D10, kad no tā atskaitīti materiāli, kas rodas no sadzīves atkritumiem, kurus pēcāk atgūst no incinerācijas rezultātā radītiem atkritumiem.
               Atskaitāmo materiālu daudzumu aprēķina, ņemot vērā sadzīves atkritumu īpatsvaru visos atkritumos, kuri nonāk iekārtā, un attiecīgā gadījumā to atkritumu sastāvu, kas nav sadzīves atkritumi, kuri nonāk iekārtā.
            
            
               4.   Piemērojot Direktīvas 1999/31/EK 5.a panta 1. punkta d) apakšpunktu:
               
                           a)
                        
                        
                           atkritumus, kuri rodas pārbaudīšanas, tīrīšanas un labošanas darbībās, ar ko sagatavo sadzīves atkritumus atkalizmantošanai, un kurus pēcāk apglabā poligonos, iekļauj sadzīves atkritumu daudzumā, kuru dara zināmu kā apglabātu poligonos. No sadzīves atkritumu daudzuma, kurš darīts zināms kā apglabāts poligonos, dalībvalstis var atskaitīt izstrādājumu vai to komponentu daļas, kuras tiek atdalītas labošanas darbībās, ar ko sadzīves atkritumus sagatavo atkalizmantošanai;
                        
                     
                           b)
                        
                        
                           materiālus, kuri tiek mehāniski atdalīti sadzīves bioatkritumu aerobiskā vai anaerobiskā apstrādē vai pēc tās un pēcāk apglabāti poligonos, iekļauj to sadzīves atkritumu daudzumā, kuri darīti zināmi kā apglabāti poligonos;
                        
                     
                           c)
                        
                        
                           atkritumi, kas radušies sadzīves atkritumu reciklēšanā, ir atkritumi, kas sadzīves atkritumu reciklēšanā pēc aprēķinpunkta rodas tā, kā noteikts Īstenošanas lēmuma (ES) 2019/1004 3. un 4. pantā.
                        
                     
         
         
            3. pants
            Datu iesniegšana
            
               1.   Dalībvalstis datus dara zināmus un kvalitātes pārbaudes ziņojumu par Direktīvas 1999/31/EK 5. panta 2. punkta īstenošanu iesniedz I pielikumā noteiktajā formā.
            
            
               2.   Dalībvalstis datus dara zināmus un kvalitātes pārbaudes ziņojumu par Direktīvas 1999/31/EK 5. panta 5. un 6. punkta īstenošanu iesniedz II pielikumā noteiktajā formā.
            
            
               3.   Dalībvalstu iesniegtos datus Komisija publicē, ja vien dalībvalsts neiesniedz pamatotu pieprasījumu nepublicēt noteiktus datus informācijas kvalitātes pārbaudes ziņojumos.
            
         
         
            4. pants
            Atcelšana
            Lēmums 2000/738/EK tiek atcelts.
         
         
            5. pants
            Pārejas noteikumi
            2016. un 2017. pārskata gada datus par Direktīvas 1999/31/EK 5. panta 2. punkta īstenošanu Komisijai iesniedz līdz 2019. gada 31. decembrim.
         
         
            6. pants
            Adresāti
            Šis lēmums ir adresēts dalībvalstīm.
         
         
            Briselē, 2019. gada 6. novembrī
            
               
                  Komisijas vārdā –
               
               
                  Komisijas loceklis
               
               Karmenu VELLA
            
         
         
            (1)  OV L 182, 16.7.1999., 1. lpp.
         
         
            (2)  Eiropas Parlamenta un Padomes 2008. gada 19. novembra Direktīva 2008/98/EK par atkritumiem un par dažu direktīvu atcelšanu (OV L 312, 22.11.2008., 3. lpp.).
         
            (3)  Komisijas 2019. gada 7. jūnija Īstenošanas lēmums (ES) 2019/1004, ar ko nosaka noteikumus, kā aprēķināt, verificēt un ziņot datus par atkritumiem saskaņā ar Eiropas Parlamenta un Padomes Direktīvu 2008/98/EK, un ar ko atceļ Komisijas Īstenošanas lēmumu C(2012) 2384 (OV L 163, 20.6.2019., 66. lpp.).
         
            (4)  Eiropas Parlamenta un Padomes 2006. gada 14. jūnija Regula (EK) Nr. 1013/2006 par atkritumu sūtījumiem (OV L 190, 12.7.2006., 1. lpp.).
         
            (5)  Komisijas 2000. gada 17. novembra Lēmums 2000/738/EK par anketu dalībvalstu ziņojumiem attiecībā uz Direktīvas 1999/31/EK par atkritumu poligoniem īstenošanu (OV L 298, 25.11.2000., 24. lpp.).
      
      
         
            I PIELIKUMS
            
               3. panta 1. punktā minētā forma bioloģiski noārdāmo sadzīves atkritumu datu iesniegšanai
            
            1.   Datu ziņojuma forma
            
            
                        Bioloģiski noārdāmie sadzīves atkritumi, kas radušies 1995. gadā vai pēdējā gadā pirms 1995. gada, par ko ir pieejami standartizēti Eurostat dati, vai attiecīgajā pievienošanās līgumā noteiktais gads dalībvalstīm, kuras pievienojas ES pēc Padomes Direktīvas 1999/31/EK pieņemšanas
                     
                     
                        Bioloģiski noārdāmie sadzīves atkritumi, kas pārskata gadā apglabāti poligonos
                     
                  
                        Gads
                     
                     
                        (t)
                     
                     
                        (t)
                     
                  
                         
                     
                     
                         
                     
                     
                         
                     
                  2.   Datiem pievienojamā kvalitātes pārbaudes ziņojuma forma
            
            I.   Vispārīgas ziņas
            
            
                     
                        1.
                     
                     
                        Dalībvalsts:
                     
                  
                     
                        2.
                     
                     
                        Datu un apraksta iesniedzēja organizācija:
                     
                  
                     
                        3.
                     
                     
                        Kontaktpersona/kontaktinformācija:
                     
                  
                     
                        4.
                     
                     
                        Pārskata gads:
                     
                  
                     
                        5.
                     
                     
                        Iesniegšanas datums/versija:
                     
                  
                     
                        6.
                     
                     
                        Saite ar dalībvalsts datu publicējumu (ja tāds ir):
                     
                  II.   Ziņas par poligonos apglabātajiem bioloģiski noārdāmajiem sadzīves atkritumiem
            
            
                     
                        1.
                     
                     
                        Datu vācējas organizācijas apraksts, datu avoti un izmantotā metodika
                        
                            
                        
                     
                  
                     
                        2.
                     
                     
                        To atkritumu veidu apraksts, kurus valsts līmenī klasificē kā bioloģiski noārdāmus sadzīves atkritumus
                        
                            
                        
                     
                  
                     
                        3.
                     
                     
                        Apraksts par aplēsēm, ko izmanto trūkstošo datu vietā
                        
                            
                        
                     
                  
                     
                        4.
                     
                     
                        Paskaidrojums par ievērojamām atšķirībām no iepriekšējā pārskata gada datiem
                        
                            
                        
                     
                  
                     
                        5.
                     
                     
                        Apraksts par galvenajām problēmām, kas ietekmē datu pareizību
                        
                            
                        
                     
                  
               (1)  Padomes 1999. gada 26. aprīļa Direktīva 1999/31/EK par atkritumu poligoniem (OV L 182, 16.7.1999., 1. lpp.).
         
      
      
         
            II PIELIKUMS
            
               3. panta 2. punktā minētā forma sadzīves atkritumu datu iesniegšanai
            
            1.   Datu ziņojuma veidlapa
            
            
                        Radušies sadzīves atkritumi
                        (t)
                     
                     
                        Apglabāšana poligonā  (1)
                        
                        (t)
                     
                     
                        Likvidēšana incinerācijā  (2)
                        
                        (t)
                     
                     
                        Materiālu atgūšana no incinerētiem atkritumiem
                        (t)
                     
                  
                         
                     
                     
                         
                     
                     
                         
                     
                     
                         
                     
                  Lai varētu aprēķināt, vai ir sasniegti Padomes 1999. gada 26. aprīļa Direktīvas 1999/31/EK par atkritumu poligoniem (OV L 182, 16.7.1999., 1. lpp.) 5. panta 5. un 6. punktā noteiktie mērķrādītāji, summu, ko veido sadzīves atkritumi, uz kuriem attiecas apglabāšana poligonos, un sadzīves atkritumi, uz kuriem attiecas likvidēšana incinerācijā un pēcāka apglabāšana poligonos, pēc to materiālu atskaitīšanas, kas pēcāk atgūti no atkritumiem, kuri radušies tādā incinerācijā, dala ar radušos sadzīves atkritumu daudzumu.
            2.   Datiem pievienojamā kvalitātes pārbaudes ziņojuma veidlapa
            
            I.   Vispārīgas ziņas
            
            
                     
                        1.
                     
                     
                        Dalībvalsts:
                     
                  
                     
                        2.
                     
                     
                        Datu un aprakstu iesniedzēja organizācija:
                     
                  
                     
                        3.
                     
                     
                        Kontaktpersona/kontaktinformācija:
                     
                  
                     
                        4.
                     
                     
                        Pārskata gads:
                     
                  
                     
                        5.
                     
                     
                        Iesniegšanas datums/versija:
                     
                  
                     
                        6.
                     
                     
                        Saite ar dalībvalsts datu publicējumu (ja tāds ir):
                     
                  II.   Ziņas par poligonos apglabātajiem sadzīves atkritumiem
            
            
                     
                        1.
                     
                     
                        Datu vākšanā iesaistīto subjektu apraksts
                        
                                    Iestādes nosaukums
                                 
                                 
                                    Galveno pienākumu apraksts
                                 
                              
                                    
                                       (pievienot rindas pēc vajadzības)
                                    
                                 
                              
                  
                     
                        2.
                     
                     
                        Izmantoto metožu apraksts
                     
                  
                     
                        2.1.
                     
                     
                        Vispārīgs apraksts par vāktajiem datiem par sadzīves atkritumu apglabāšanu poligonos, ieskaitot datu avotus (administratīvie dati, apsekojumi, elektroniskais reģistrs, atkritumu apsaimniekotāju dati, pašvaldību dati)
                        
                            
                        
                     
                  
                     
                        2.2.
                     
                     
                        Apraksts par metodiku, ar ko iekļauj atkritumus, kuri rodas sadzīves atkritumu apstrādē pirms reciklēšanas vai citādas resursu atgūšanas un pēc tam tiek apglabāti poligonos
                        
                            
                        
                     
                  
                     
                        2.2.1.
                     
                     
                        Apraksts par pieeju, kas nodrošina sadzīves atkritumu izsekojamību apstrādes norisēs, ieskaitot izmantotos kodus, kas attiecas uz sadzīves atkritumu rašanos (piem., kodi, kas uzskaitīti 20. nodaļas atkritumu sarakstā, kas izveidots ar Komisijas 2000. gada 3. maija Lēmumu 2000/532/EK, ar ko aizstāj Lēmumu 94/3/EK, ar kuru izveidots atkritumu saraksts saskaņā ar 1. panta a) punktu Padomes Direktīvā 75/442/EEK par atkritumiem, un Padomes Lēmumu 94/904/EK, ar kuru izveidots bīstamo atkritumu saraksts saskaņā ar 1. panta 4. punktu Padomes Direktīvā 91/689/EEK par bīstamajiem atkritumiem (OV L 226, 6.9.2000., 3. lpp.)), un kodi, kas attiecas uz atkritumu apstrādes atkritumiem (piem., kodi ar minēto lēmumu izveidotā atkritumu saraksta 19. nodaļā)
                        
                            
                        
                     
                  
                     
                        2.3.
                     
                     
                        Apraksts par pieeju, ar ko iekļauj atkritumus, kuri rodas sadzīves atkritumu apstrādē pirms reciklēšanas vai citādas resursu atgūšanas un pēc tam tiek apglabāti poligonos ārpus dalībvalsts
                        
                            
                        
                     
                  
                     
                        2.4.
                     
                     
                        Apraksts par datu vākšanu par sadzīves atkritumiem, kuri nonāk incinerācijā, lai tos pēc tam varētu apglabāt poligonos, ieskaitot metodiku, pēc kuras aprēķina no sadzīves atkritumiem cēlušos materiālus, kuri atgūti no atkritumiem, kas radušies atkritumu incinerācijā
                        
                            
                        
                     
                  
                     
                        2.5.
                     
                     
                        Apraksts par aplēsēm, kas izmantotas, lai aizpildītu trūkstošos datus par poligonos apglabātajiem sadzīves atkritumiem
                        
                            
                        
                     
                  
                     
                        2.6.
                     
                     
                        Atšķirības no iepriekšējā pārskata gada datiem
                        Būtiskas metodikas izmaiņas attiecīgajā pārskata gadā izmantotajā aprēķinu metodē, ja tādas ir (sevišķi – retrospektīva pārskatīšana, tās raksturs un tas, vai par konkrētu gadu ir jāuzrāda pārrāvums).
                        
                            
                        
                        Detalizēts masas atšķirību izskaidrojums gadījumā, kad dati par sadzīves atkritumiem, uz kuriem attiecas atkritumu apglabāšana poligonā vai incinerācija nolūkā tos pēcāk apglabāt poligonā, uzrāda vairāk nekā 10 % atšķirību no datiem par iepriekšējo pārskata gadu.
                        
                            
                        
                     
                  
                     
                        3.
                     
                     
                        Datu pareizība
                     
                  
                     
                        3.1.
                     
                     
                        Apraksts par galvenajām problēmām, kas ietekmē datu par sadzīves atkritumu apglabāšanu poligonos pareizību
                        
                            
                        
                     
                  
                     
                        3.2.
                     
                     
                        Apraksts par to apsekojumu tvērumu un derīgumu, kuros vāc datus par sadzīves atkritumu apglabāšanu poligonos.
                        
                            
                        
                     
                  
                     
                        4.
                     
                     
                        Konfidencialitāte
                        Pamats, uz kura prasīts atsevišķas ziņojuma daļas nepublicēt.
                        
                            
                        
                     
                  
                     
                        5.
                     
                     
                        Valsts galvenās tīmekļa vietnes, atsauces dokumenti un publikācijas
                        
                            
                        
                     
                  
               (1)  Šajā slejā neietilpst atkritumi, kas nonāk atkritumu incinerācijā ar pēcāku apglabāšanu poligonā.
            
               (2)  Ar likvidēšanu incinerācijā domātas darbības, kas Eiropas Parlamenta un Padomes 2008. gada 19. novembra Direktīvas 2008/98/EK par atkritumiem un par dažu direktīvu atcelšanu (OV L 312, 22.11.2008., 3. lpp.) I pielikumā klasificētas kā D10.